K O R R A L D U S

Haapsalu,					                                  11. juuli 2012 nr 434

Projekteerimistingimuste kinnitamine 
(Võnnu tn 52, Haapsalu)

Läbi vaadanud Haapsalu Linnavalitsusele esitatud taotluse projekteerimistingimuste väljastamiseks Haapsalus Võnnu tn 52 kinnistul asuva elamu rekonstrueerimiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Võnnu tn 52 kinnistul asuva elamu rekonstrueerimisprojekti projekteerimistingimused nr 18-12 (lisatud).
2.	Korraldus teha teatavaks xxxxxxxxxxxxxxx korralduse koopia saatmisega e-posti teel.
3.	Korraldus jõustub teatavakstegemisest.

Andreas Rahuvarm   
Aselinnapea linnapea ülesannetes 				Erko Kalev
				Linnasekretär

Lisa 
Haapsalu Linnavalitsuse 
                                                                                   11.07.2012.a. korraldusele nr 434

PROJEKTEERIMISTINGIMUSED NR 18-12
ELAMU REKONSTRUEERMISE EHITUSPROJEKTI KOOSTAMISEKS HOONESTATUD KINNISTULE.

ASUKOHT                       Võnnu tn 52, Haapsalu, Läänemaa
KINNISTU     
katastritunnus:                  18301:009:0640
registriosa number:           179632/1796 
pindala:                             488m2
omanik:                             xxxxxxxxxxxxxxxx

1.	Projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: Võnnu tn 52 kinnistul kehtiv detailplaneering puudub.
1.4	Katastriüksuse sihtostarve: elamumaa.
1.5	Krundi üldplaneeringujärgne juhtfunktsioon: pereelamutemaa.
1.6	Kinnistul paiknevate ehitiste ja rajatiste loetelu ehitisregistri andmetel: elamu (reg nr 105001822), väravad, piire (reg nr 220504364).

2.	Linnaehituslikud ja arhitektuursed nõuded projekteerimiseks
2.1	ÜLDIST: kavandatakse rekonstrueerida olemasolevat hoonet, mis algselt oli projekteeritud ja ehitatud krundi sügavuses paiknevaks abihooneks. Käesolevate tingimuste alusel projekteeritakse hoone fassaadide lahendus ja sisemine ruumijaotus.  
Rekonstrueeritav hoone asub miljööväärtuslikul alal. Üldplaneeringuga määratud nõuded olemasoleva hoonestuse korrastamiseks: 
-	Jälgida olemasoleva vana, valdavalt puidust hoonestuse vormi ja fassaadikäsitlust;
-	Olulised on fassaadide algupärased detailid: voodrilaud, puitdekoor, akende-uste kujundus, trepid, räästalahendus, korstnapitsid; 
-	Remondi ja ümberehituste käigus tuleb säilitada maja esialgne iseloom;
-	Kasutada naturaalseid ehitusmaterjale;
-	Majade viimistlemisel kasutada naturaalseid, linaõlil põhinevaid värve;
-	Korstnapitsid – krohvitud ja valgeks lubjatud;
-	Valdavat perimetraalset hoonestusviisi rõhutavad tänavaäärsed tihedad plankaiad. 
2.2	HOONESTUSALA: olemasolev. Soovi korral võib hoone läänepoolsele küljele projekteerida elamu laiendamiseks veranda, terrassi vms. Elamu laiendus projekteerida naaberkinnistu (Võnnu 50) piirist vähemalt 4m kaugusele.
2.3	HOONE KAUGUS TÄNAVAPOOLSEST KRUNDIPIIRIST: elamu asukohta ei muudeta. 
2.4	KRUNDI LUBATAV SUURIM EHITUSALUNE PIND: 120m2 (täisehituse % -25%).
2.5	EHITISTE LUBATUD SUURIM KÕRGUS: elamu kõrgus ei muutu,
2.6	KORRUSTE ARV: elamu on ühekorruseline, võimalik katusekorruse väljaehitamine. 
2.7	KATUSETÜÜP: hoone põhimahul säilib kahepoolse kaldega viilkatus, kõrval tiival ühepoolne madal kaldkatus. 
2.8	KATUSEKALLE: olemasoleva katuse räästanurk on 450, kõrvaltiival 200.
2.9	KATUSEKATE: katusekatteks projekteerida plekk-kate (lubatud tsingitud katuseplekitahvlitest kate või Classic tüüpi nn „pikk paan“).  
2.10	KORSTNAD: remontida, krohvida siledaks ja lubjata valgeks. NB! säilitada olemasoleva säilinud korstna proportsioonid, profiilid ja kasutada sama teiste korstnate projekteerimisel.
2.11	HARJAJOON/RÄÄSTAJOON: olemasolev, paralleelne Võnnu tänavaga.  
2.12	AKNAD JA UKSED: avatäidete kuju, klaasijaotus, materjal projekteerida algseid avatäiteid eeskujuks võttes (aknad puidust raamidega). Välisseinte soojustamisel paigaldada aknad seinaga samasse tasapinda. Pööningu korruse valgustamiseks võib projekteerida akna, katusaknad, läänepoolsele katusepoolele võib projekteerida katuseuugi.
2.13	VÄLISVIIMISTLUS: lai värvitud puitlaudis, eeskujuks võtta katuse uugil säilinud laudis. Värvitoonide valik lahendada projektiga. 
2.14	PIIRDED JA VÄRAVAD: projekteerida tänavale iseloomuliku lahenduse ja kõrgusega plank või puitlipp-aed ja väravad. 
2.15	PARKIMINE: kõva katendiga parkimisala projekteerida kinnistule.
2.16	HOONE TULEPÜSIVUSKLASS: TP3.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus;
3.2	Projekti eskiislahendus kooskõlastada linna muinsuskaitse peaspetsialistiga enne projekti esitamist ehitusloa taotlemiseks.

4.	Insenertehnilised nõuded projekteerimisele
4.1	Kinnistu tehnovõrkude liitumispunktide asukoha muutmisel taotleda võrguvaldajatelt tehnilised tingimused.

5.	Muud nõuded
5.1	Projekt peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.2	Energiatõhususe miinimumnõuded vastavalt MKM 20.12.2007 määrusele nr 258. 
5.3	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
5.4	Projektis peavad olema selgelt välja toodud juurde- ja ümberehitatavad hooneosad, kasutatavad materjalid ja värvitoonid. Välisviimistluse värvitoonid anda vaadetel.
5.5	Asendiplaan koostada topo-geodeetilisel alusplaanil koos tehnovõrkudega mõõtkavas M1:500. Esitada rekonstrueeritava hoone koordinaadid. 
5.6	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. Ehitusloa taotlemiseks minimaalne projekti maht: eelprojekt.

Käesolevad tingimused on kehtivad kahe aasta jooksul alates nende kinnitamisest.